**Ochrana oznamovateľov protispoločenskej činnosti**

Oznámenie o protispoločenskej činnosti možno urobiť ústne zodpovednej osobe alebo písomne prostredníctvom:

a) e-mailovej adresy [**protispolocenskacinnost@russ-ba.sk**](mailto:protispolocenskacinnost@russ-ba.sk), ktorá je dostupná 24 hodín denne a prístupná len zodpovednej osobe,

b) pošty v obálke označenej **"do rúk zodpovednej osoby podľa zákona o ochrane oznamovateľov - NEOTVÁRAŤ"** na adresu Regionálneho úradu školskej správy v Bratislave, Tomášikova 46, 831 04 Bratislava.

***Prijímanie a preverovanie oznámenia, prijímanie opatrení***

Oznámenie sa podáva zodpovednej osobe.

Zodpovedná osoba je povinná prijať každé oznámenie a zdržať sa akéhokoľvek konania, ktoré by bránilo jeho podaniu alebo prevereniu.

Zodpovedná osoba bezodkladne zaeviduje každé oznámenie v evidencii oznámení a do siedmich dní potvrdí oznamovateľovi prijatie oznámenia.

Ak oznamovateľ' podá podnet anonymne, môže uviesť anonymizovanú adresu elektronickej pošty, prostredníctvom ktorej bude komunikovať a zodpovedať na prípadné otázky. Zodpovedná osoba je zároveň povinná potvrdiť prijatie oznámenia a informovať oznamovateľa o výsledku prešetrenia oznámenia prostredníctvom tejto e-mailovej adresy. Zodpovedná osoba posúdi na základe obsahu a ďalších znakov podaného oznámenia, či ide o oznámenie o protispoločenskej činnosti, oznámenie o závažnej protispoločenskej činnosti alebo o iné podanie a určí ďalší postup.

Zodpovedná osoba preverí každé oznámenie do 90 dní odo dňa potvrdenia jeho prijatia.

Ak je potrebné oznámenie doplniť alebo spresniť, zodpovedná osoba bezodkladne vyzve oznamovateľa na doplnenie alebo spresnenie a určí na to primeranú lehotu.

Ak oznámenie nemôže preveriť zodpovedná osoba, osobu, ktorá oznámenie preverí určí riaditeľka RUŠS BA.

O preverení oznámenia sa vyhotoví zápisnica, ktorú zodpovedná osoba odovzdá riaditeľke RUŠS BA.

Ak sa oznámenie preverovaním preukázalo ako opodstatnené, zodpovedná osoba v zápisnici navrhne opatrenia na nápravu, organizačný útvar, ktorý ich má prijať a termíny na ich splnenie. Po uplynutí navrhovanej lehoty príslušný organizačný útvar predloží zodpovednej osobe informáciu o prijatých opatreniach.

Zodpovedná osoba je povinná oznamovateľa písomne oboznámiť s výsledkom preverenia oznámenia a opatreniami, ak sa prijali na základe preverenia oznámenia do 90 dní od potvrdenia prijatia oznámenia alebo ak sa prijatie oznámenia nepotvrdilo, do 90 dní od uplynutia siedmich dní od prijatia oznámenia. Ak výsledkom preverenia oznámenia je postúpenie veci na vybavenie podľa Trestného poriadku alebo osobitných predpisov, zodpovedná osoba je povinná o tejto skutočnosti vopred informovať oznamovateľa.

***Odvetné opatrenia***

Odvetné opatrenia voči oznamovateľom sú zakázané. Nikto nesmie hroziť odvetným opatrením alebo postihovať odvetným opatrením oznamovateľa alebo:

1. blízku osobu oznamovateľa,
2. fyzickú osobu - podnikateľa alebo právnickú osobu, ktorú oznamovateľ ovláda, v ktorej má účasť, v ktorej vykonáva funkciu člena orgánu právnickej osoby, alebo pre ktorú vykonáva pracovnú činnosť,
3. fyzickú osobu - podnikateľa alebo právnickú osobu, ktorá ovláda právnickú osobu, v ktorej má oznamovateľ' účasť alebo v ktorej vykonáva funkciu člena orgánu právnickej osoby,
4. osobu, ktorá oznamovateľovi poskytla pomoc v súvislosti s oznámením,
5. zodpovednú osobu alebo osobu, ktorá sa podieľa na plnení úloh zodpovednej osoby.

Oznamovateľ a osoba uvedená v písm. a) až e) sa nemôže vzdať práva na ochranu pred postihom odvetným opatrením.

Zodpovedná osoba je povinná preveriť oznámenie oznamovateľa o tom, že sa proti nemu uplatňuje odvetné opatrenie.

Pri podávaní, prijímaní, evidencii a preverovaní oznámenia o odvetnom opatrení sa postupuje podľa vyššie uvedeného postupu k oznámeniu protispoločenskej činnosti.

***Ochrana zamestnanca***

Oznamovateľ, ktorý podal oznámenie o závažnej protispoločenskej činnosti orgánu činnému v trestnom konaní alebo správnemu orgánu, môže požiadať o postavenie chráneného oznamovateľa podľa § 3 a 4 zákona o ochrane oznamovateľov v rámci trestného konania alebo podľa § 5 a 6 zákona o ochrane oznamovateľov v rámci konania o správnom delikte.

Na základe postavenia chráneného oznamovateľa zamestnávateľ' nemôže urobiť právny úkon alebo vydať rozhodnutie v pracovnoprávnom vzťahu (ďalej len "pracovnoprávny úkon") voči zamestnancovi, na ktorý nedal súhlas, len so súhlasom úradu. Každý právny úkon zamestnávateľa voči takému zamestnancovi vykonaný bez súhlasu úradu je neplatný.

Súhlas úradu sa nevyžaduje, ak sa pracovnoprávnym úkonom priznáva nárok, alebo ak ide o pracovnoprávny úkon súvisiaci so skončením pracovnoprávneho vzťahu, ako dôsledok právnej skutočnosti, ktorá nesúvisí od posúdenia zamestnávateľa.

Ak sa oznamovateľ domnieva, že v súvislosti s oznámením bol voči nemu urobený pracovnoprávny úkon, s ktorým nesúhlasí, môže požiadať úrad do 15 dní odo dňa, keď sa dozvedelo pracovnoprávnom úkone, s ktorým nesúhlasí, o pozastavenie jeho účinnosti.

Ak úrad pozastaví účinnosť, účinnosť pozastavenia oznámenia sa začína dňom doručenia potvrdenia oznamovateľovi. Pozastavenie účinnosti pracovnoprávneho úkonu zamestnávateľa na základe potvrdenia o jeho pozastavení vydaného úradom sa skončí uplynutím 30 dní od doručenia potvrdenia oznamovateľovi. Doručením návrhu na nariadenie neodkladného opatrenia na súd počas tejto lehoty sa trvanie pozastavenia účinnosti pracovnoprávneho úkonu predlžuje až do nadobudnutia vykonateľnosti rozhodnutia súdu o tomto návrhu.

Osoba, ktorá zverejnila informácie o protispoločenskej činnosti, ktoré sa dozvedela počas výberového konania alebo v rámci predzmluvných vzťahov a jej pracovnoprávny vzťah alebo iný obdobný vzťah ešte nevznikol alebo počas trvania pracovnoprávneho vzťahu alebo iného obdobného vzťahu alebo po skončení pracovnoprávneho alebo iného obdobného vzťahu z dôvodu, že:

1. urobila oznámenie prostredníctvom vnútorného systému preverovania oznámení a nebola oboznámená s výsledkom preverenia podľa § 10 ods. 8 zákona o ochrane oznamovateľa protispoločenskej činnosti, alebo neboli prijaté vhodné opatrenia podľa § 10 ods. 8 zákona o ochrane oznamovateľa protispoločenskej činnosti a následne urobila takéto oznámenie orgánu príslušnému na prijatie oznámenia a nebola v primeranej lehote oboznámená so stavom preverovania alebo s výsledkom preverenia,
2. urobila oznámenie orgánu príslušnému na prijatie oznámenia a nebola v primeranej lehote oboznámená so stavom preverovania alebo s výsledkom preverenia,
3. je dôvodná obava, že proti spoločenská činnosť môže predstavovať bezprostredné alebo zjavné ohrozenie verejného záujmu,
4. je dôvodná obava, že v prípade urobenia oznámenia orgánu príslušnému na prijatie oznámenia by jej hrozil postih alebo vzhľadom na konkrétne okolnosti prípadu hrozí, že orgány na prijatie oznámenia nezabezpečia nestranné a nezávislé preverenie skutočností uvedených v oznámení, sa môže obrátiť na Úrad na ochranu oznamovateľov.

**Úrad na ochranu oznamovateľov**

Je nezávislý orgán štátnej správy s celoštátnou pôsobnosťou, ktorý chráni práva a oprávnené záujmy oznamovateľov pri oznamovaní protispoločenskej činnosti. Zároveň poskytuje poradenstvo a konzultácie v súvislosti s oznamovaním protispoločenskej činnosti.

Kontakt:

Úrad na ochranu oznamovateľov

Námestie slobody 29

811 06 Bratislava

**infolinka: 0800221213**

Pondelok: 13.00-16.00

Utorok: 9.00-12.00

Streda: 13.00-16.00

Štvrtok: 9.00-12.00

<https://www.oznamovatelia.sk/o-nas/#kontakty>

***Ochrana osobných údajov***

Pri spracúvaní osobných údajov získaných pri preverovaní oznámenia sa postupuje podľa osobitného predpisu. l)

Zodpovedná osoba na účely evidencie a preverovania oznámenia spracúva osobné údaje v rozsahu:

-------------------------------------------------------------

1) Nariadenie Európskeho parlamentu a Rady (EÚ) č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) zo dňa 27. apríla 2016 a zákon č. 18/2018 Z. z. o ochrane osobných údajov v znení neskorších predpisov.

1. meno, priezvisko, pobyt oznamovateľa; ak ide o zamestnanca ministerstva spracúva aj názov organizačného útvaru, na ktorom je oznamovateľ zaradený, ak ide o zamestnanca rozpočtovej organizácie alebo príspevkovej organizácie zriadenej ministerstvom, spracúva namiesto názvu organizačného útvaru názov príslušnej organizácie, b)
2. meno, priezvisko osoby, voči ktorej je oznámenie podané; ak ide o zamestnanca ministerstva jej funkcia a názov organizačného útvaru, na ktorom je zaradená; ak ide o zamestnanca rozpočtovej organizácie alebo príspevkovej organizácie zriadenej ministerstvom, spracúva namiesto názvu organizačného útvaru a funkcie názov príslušnej organizácie,
3. meno, priezvisko osoby, ktorá podáva zodpovednej osobe k oznámeniu vysvetlenie, jej funkcia a názov organizačného útvaru, na ktorom je zaradená; ak nejde o zamestnanca ministerstva, spracúva namiesto názvu organizačného útvaru názov príslušnej organizácie.

Osobné údaje uvedené v odseku 2 sa uchovávajú tri roky odo dňa prijatia oznámenia. Oznamovateľ' poskytuje aktuálne osobné údaje.

Oznamovateľ má právo

1. žiadať o prístup k svojim osobným údajom,
2. žiadať o opravu, vymazanie alebo obmedzenie spracúvania svojich osobných údajov,
3. namietať spracúvanie svojich osobných údajov,
4. podať návrh na začatie konania na Úrade na ochranu osobných údajov.